Heu de consultar la llista general del resultat de l'adjudicació que trobareu a l'apartat Consulta global de resultats (darrera adjudicació).
Per entrar a l'aplicació, cal identificar-se amb el codi d'usuari de la XTEC o amb el codi del registre d'usuari temporal que facilita el sistema.
Al web dels serveis territorials del Departament d'Educació i del Consorci d'Educació de Barcelona.
Si teniu dubtes de tipus informàtic o alguna incidència amb el codi d'usuari, telefoneu al Servei d'Atenció Unificada del Departament d'Educació (900 82 82 82, opció 4) o envieu un missatge a [EMAIL] (de dilluns a divendres, de 8 a 20 hores).
El fet de no acceptar una destinació adjudicada o de no participar en els nomenaments telemàtics per manca de connexió, comporta la pèrdua del número de barem.
Els serveis territorials poden autoritzar el manteniment del número d'ordre de barem si existeixen causes justificades acreditades documentalment davant dels serveis territorials, en el termini màxim de 10 dies naturals des de l'endemà de la no acceptació o la manca de connexió.
La pèrdua del número d'ordre de barem té efectes durant el curs escolar en què es produeix el fet que la causa.
La pèrdua del número d'ordre de barem no afecta a les persones que hagin accedit a la borsa de forma provisional i mentre es trobin en aquesta situació, fins a la resolució definitiva de la convocatòria d'accés en tràmit.
Si la manca de connexió ha estat justificada, podeu al·legar-la a la secció de gestió de personal docent de l'àrea territorial preferent, en el termini màxim de 10 dies naturals des de l'endemà de la no acceptació o la manca de connexió.
Si no ho feu, se us adjudicarà un nou número de barem per a aquest curs.
De totes maneres, recordeu que el missatge electrònic i de mòbil són canals alternatius i que la manera prioritària i més segura de saber el resultat de l'adjudicació és entrar al web de l'àrea territorial.
Comproveu que l'opció "blocatge" de finestres emergents del vostre navegador està desactivada o que aquest permet l'aparició de finestres emergents (eines > opcions d'Internet > privadesa).
Si tot i així no podeu imprimir el document acreditatiu, telefoneu al Servei d'Atenció Unificat del Departament d'Educació (900 82 82 82, opció 4) o envieu un correu electrònic a [EMAIL] (els dies feiners, de dilluns a divendres, de les 8 a les 20 hores).
Durant la declaració de l'estat d'alarma per a la gestió de la situació de la crisi sanitària ocasionada pel COVID-19, no serà necessari imprimir la credencial.
Haureu de desar la credencial i enviar-la per correu electrònic al centre corresponent.
Trobareu el correu electrònic del centre en el Mapa escolar.
No és obligatori demanar tota l'àrea territorial per sol·licitar la jornada sencera ni cap altra jornada.
Únicament és obligatori demanar com a mínim una jornada i un municipi, o un districte en el cas del Consorci d'Educació de Barcelona.
Les destinacions s'adjudiquen per número d'ordre entre les persones que compleixen tots els requisits.
Heu de demanar els municipis de les àrees territorials ordenats segons la vostra preferència.
El sistema us adjudicarà una plaça al primer municipi dels demanats on hi hagi una vacant o substitució.
Si el dia de l'adjudicació hi ha més d'un centre en aquell municipi, el sistema us assignarà el centre que tingui la plaça de més durada i, si n'hi ha més d'un que tingui places amb la mateixa durada, el centre que tingui un número de codi de centre inferior.
Demaneu com a petició única, dintre de les peticions d'àmbits territorials, l'àrea territorial sol·licitada com a preferent i el sistema us adjudicarà la vacant o substitució de més llarga durada.
Demaneu com a petició única tota l'àrea territorial del Consorci d'Educació de Barcelona per cada jornada en què vulgueu treballar.
Sí, perquè l'àrea territorial ha decidit, aquest dia de nomenaments, adjudicar les vacants o substitucions de l'especialitat d'anglès abans que les de música.
Ja no existeix la possibilitat que el personal dels cossos de professorat d'ensenyaments secundaris pugui demanar la disponibilitat per treballar en centres educatius públics d'educació infantil i primària i pugui participar en els actes telemàtics de nomenaments de primària.